Case ID: 1104447
Sentence 0: TƏSVİRİ HİSSƏ İddiaçı XXXoğlu cavabdeh Sumqayıt şəhər Bələdiyyəsinə qarşı iddia ərizəsi ilə Sumqayıt İnzibati-İqtisadi Məhkəməsinə müraciət edərək, Sumqayıt şəhəri, 17-ci mikrorayon ərazisində qanuni əsaslarla 129 kv.m torpaq sahəsi üzərində ikimərtəbəli bina tikdirərək, Sumqayıt ŞİH başçısının xx xxxxxx 1999-cu il tarixli 801 saylı sərəncamına əsasən istifadəyə verdiyini, binanın birinci mərtəbəsinin qeyri-yaşayış, ikinci mərtəbəsinin isə yaşayış üçün nəzərdə tutulduğunu və təyinatına uyğun olaraq istifadə edildiyini, ikinci mərtəbəyə girişin binanın sol tərəfindən avtomobil üçün nəzərdə tutulmuş qaraj darvazasından olduğunu, xüsusi dövlət əhəmiyyəti daşıyan tapşırığın icrası zamanı daim ikinci kənar şəxsin köməyinə ehtiyacı olan 1-ci dərəcəli əlilə çevrilmiş Azərbaycan vətəndaşı olmaqla, 20 ilin dövlət qulluqçusu olduğunu, yaşayış yerinə keçmək üçün avtomobildə qaraja daxil olduğunu və oradan evdəkilərin köməyi ilə istirahət otağına qalxdığını, cari ilin yanvar ayının axırında Sumqayıt ŞİH-in baş memarı Babək Atakişiyev bir nəfər məcburi köçkünü, bir nəfər birinci dərəcəli Çernobıl əlilini (belə deyirdilər) bir qrup fəhlə ilə ora gətirərək evinə giriş qapısından 0,8 metr ara qoymaqla, dəmir-beton bünövrə tökdürdüyünü və divarların qaldırılmasına start verildiyini, ŞİH-in rəhbərliyinin bu hərəkətinin şəhərsalma qanunvericiliyinə zidd olması barəsində etmiş olduğu xəbərdarlıqlara heç bir məhəl qoyulmadığını, ərazidə olan yaşıllıqlar məhv edilərək, 12*24 metr ölçüdə torpaq sahəsi üzərində iki mərtəbəli bina tikilərək, artıq istifadəyə verildiyini, aidiyyəti təşkilatlara və tikintini aparanlara etmiş olduğu xəbərdarlıqlara məhəl qoyulmadığını bildirərək, cavabdehin X1 torpaq sahəsinin rəsmişləşdirilməsi haqqında xx.xx.2007-ci il tarixli qərarının ləğv edilməsi, ona vurulmuş maddi və mənəvi ziyana görə Sumqayıt Bələdiyyəsindən 64 min manat vəsaitin tutularaq ona verilməsi, Sumqayıt Bələdiyyəsinin vəzifəli şəxsləri tərəfindən yol verilmiş ciddi qanun pozuntuları, sui-istifadə və saxtakarlıqla bağlı qərar çıxarılaraq Azərbaycan Respublikası Ədliyyə Nazirliyinə göndərilməsi barədə qərar qəbul edilməsini xahiş etmişdir.